### Beslutning

Fremsendes til Økonomiudvalget til behandling i henhold til beslutning i byrådets møde den 1. december 2021.

Sagen blev behandlet sammen med sag 3.

### Resumé

Det forventede regnskab viser samlede mindreudgifter på 481 mio. kr. jf. tabellen i afsnit 5.1.1 Mindreudgifterne vedrører primært forskydninger på anlægsområdet og finansielle tilskud og mindreudgifter til overførsler.

I forhold til forudsætningerne i budget 2022-2024 vurderes det, at det forventede regnskab, vil medføre en varig engangsforværring på 45 til 85 mio. kr., hvilket især skyldes kraftigt stigende tomgangsleje samt en forventet negativ efterregulering på 70-100 mio. kr. vedrørende overførselsudgifterne som følge af markante mindreudgifter hertil på landsplan.

Afdelingerne skønner, at serviceudgifterne vil udgøre 14.666 mio. kr. imod et budget på 14.568 mio. kr. Det svarer til merudgifter på 98 mio. kr. Denne forventning vil alt andet lige medføre en formindskelse af opsparing på de decentraliserede områder. Borgmesterens Afdelings prognose forudsiger et niveau for serviceudgifterne, som ligger over magistratsafdelingernes skøn.

På anlægsområdet forventer afdelingerne nettoudgifter på 792 mio. kr. Brutto forventes udgifter på 1.528 mio. kr., hvilket stort set svarer til oprindeligt budget, inkl. en negativ anlægsbuffer. Borgmesterens Afdelings prognoser peger i lighed med de tilsvarende prognoser for de seneste år på, at de anlægsudgifter der rent faktisk vil blive realiseret i 2021, vil ligge på et væsentligt lavere niveau.

### Indstilling

At 1) Resultatet af det udarbejdede forventede regnskab for 2021 tages til efterretning jf. bilag 3.

At 2) Ansøgte tillægsbevillinger og anlægsbevillinger jf. afsnit 5.3 og bilag 4 godkendes.

### Sagens forløb

29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Borgmesterens Afdelings indstilling af 24. november 2021.

Behovet for at fokusere på at få nedbragt de høje tomgangsudgifter blev understreget.

Birthe Christensen tog forbehold for at-punkt 23.

Magistratsafdelingen for Sociale Forhold og Beskæftigelse og Borgmesterens Afdeling udarbejder notat til byrådsbehandlingen om forventningerne på overførselsindkomster.

Katcha Jacobsen og Odette Olsen var forhindret i at deltage i sagens behandling.

 [adresse] Aarhus Byråd
Fremsendes til Økonomiudvalget til behandling i henhold til beslutning i byrådets møde den 1. december 2021.

Sagen blev behandlet sammen med sag 3.

 08-12-2021 Økonomiudvalget
Beslutning ikke frigivet